  Майя Бывальцева «Кышкыттэм ӟечлыко сюресъёс» йӧскалык ӵектосъя Удмуртиын Брангурт – Кияса улосвыл сюреслэсь 7,9 иськемзэ тупатъязы. Со сярысь ӵектослэн улосвыл офисэзлэн пресс-службаез ивортӥз. «Брангурт песянайёсын» пуктэм Святой Троицалы сӥзем черкез адӟон понна ми доры кунлэн пӧртэм сэрегъёсысьтыз куноос арлы быдэ вуыло. Соин ик ми туж шумпотӥськомы, табере ми доры ӵошкыт но чебер сюрес вуттэ шуыса Надежда Девятова, «Бурановское» муниципал кылдытэтлэн тӧроезСюресчиос выль ГОСТ-ёсъя лэсьтэм асфальтобетонэз кык сӥен вӧлдӥзы. Сюрес урдэсъёсты векчиятэм изэн но асфальтобетон пырыен юнматӥзы. Брангурт черкогурт вӧзын мер транспорт дугдылон интыосты быдэсак выльдӥзы, выль павильон пуктӥзы. Ужъёсты чакласьёслэн юанъёссы ӧз кылдэ. Вань материалъёс но кернъёс лабораториын эскеронъёсты умой ортчизы. Тодэ вайытом, 2021-тӥ арын йӧскалык ӵектосъя 12 улосвыл сюресъёсты тупатъялозы. Азьвылгес Шаркан ёросын Якшур-Бӧдья – Шаркан сюреслэсь кык люкетсэ выльдӥзы.  Тегъёс: Авто Удмуртия сюресъёс тупатъянужъёс Брангурт  